Nurmon Jymy

**Nurmon Jymy** on urheiluseura, joka toimii Nurmossa. Seuralla on monia lajeja, joista tunnetuimpia ovat paini, pesäpallo ja salibandy.

Nurmon Jymyn tunnetuimpia urheilijoita ovat olympialaisissa edustaneet painijat Juha Ahokas, Rami Hietaniemi, Aatos Jaskari, Tauno Jaskari, Kyösti Luukko, Erkki Penttilä sekä Jouko Salomäki.

## Sarjat

Lentopallossa Jymyn naisten joukkue pelaa Mestaruusliigassa, korkeimmalla sarjatasolla, ensimmäistä kertaa kaudella 2017-18. Joukkue pelaa kotiottelunsa Nurmohallissa. Jymyn naiset nousivat Ykkössarjaan kaudeksi 2007–2008. Myös Jymyn miehet pelasivat Ykkössarjassa noustuaan sinne kauden 2002–2003 päätteeksi, mutta sarjapaikka luovutettiin Seinäjoen Kuutosille kauden 2008–2009 päätteeksi. Miehet etenivät vuosina 2006 ja 2007 SM-liigan karsintoihin asti. Nurmon Jymy on lentopallossa 2000-luvulla myös Suomen suurin seura.

Myös seuran salibandyjoukkue on pelannut liigassa, mutta pelaa tällä hetkellä I divisioonassa. Sen liigakaudet olivat 1999-2000 ja 2000-2001. Jälkimmäisen kauden jälkeen seura kuitenkin luopui liigapaikastaan. Salibandytoiminta Jymyssä alkoi vuonna 1994. Salibandyssä joukkueen kotikenttänä toimii Nurmon liikuntahalli.

Jymy on tunnettu myös painista, jossa Jymystä on tullut jopa olympiavoittajia. Tällaisia ovat esimerkiksi Jouko Salomäki ja Hermanni Pihlajamäki. Myös jääkiekko oli vielä 2000-luvun alussa seuran laji, mutta jäähallin puute Nurmossa pakotti seuran jääkiekkotoiminnan lopettamaan. jääkiekkojaoston yhteydessä Jymyssä on harrastettu myös ringetteä. Lisäksi lajeja ovat olleet muun muassa pyöräily, tennis ja suunnistus. Yleisurheilukin on kuulunut seuran lajivalikoimaan, mutta nykyisin sitä toimintaa Nurmossa pyörittää NU-99. Yleisurheilussa seuran urheilija on ollut esimerkiksi Tero Pitkämäki. Jymyn uusin jaosto on koripallojaosto.

## Historia

Nurmon Jymy perustettiin 5.5.1925. Jymy valittiin useiden nimiehdotusten joukosta. Tuolloin nuorisoseurojen yhteydessä toimineet Ylipään Kaverit ja Alapään Koitto yhdistyivät. Niiden taloudellinen tilanne oli vaikea. Yhdistymisen takana oli monia tärkeitä henkilöitä, kuten Kustaa Pihlajamäki ja Kyösti Luukko. Seuran ensimmäiseksi puheenjohtajaksi valittiin Viljo Peltola.
.

**Jymyn painin olympiamitalistit**
* Kyösti Luukko hopeaa 1932
* Aatos Jaskari (Yli-Jaskari) pronssia 1932
* Erkki Penttilä pronssia 1956
* Jouko Salomäki kultaa 1984

Lisäksi monet painijat ovat kilpailleet jo jossakin toisessa seurassa voittaessaan mitalinsa vaikka ovat edustaneet aiemmin Jymyäkin. Toisaalta esimerkiksi Kustaa Pihlajamäki voitti olympiamitalin jo vuonna 1924 Nurmon Koiton riveissä kun Jymyä ei vielä oltu perustettu.

## Tilastot lentopallon Ykkössarjoissa
### Miehet

### Naiset

## Tunnukset
### Seuralogot

Kuva:Jymyperinteinen.png|Alkuperäinen seuralogo
Kuva:Jymy logo 2006.png|Nykyinen seuralogo
Tiedosto:Nurmon Jymy logo matta.PNG|Nykyinen seuralogo mattana

### Juhlalogot

Kuva:Jymy 80 v.JPG|Jymyn 80v. logo
Tiedosto:Jymy85.JPG|Jymyn 85v. logo

### Jaostojen logot

Tiedosto:Jymypesis.png|Pesäpallo
Tiedosto:Jymysalibandyvanha.png|Salibandyjaoston vanha logo
Tiedosto:Nurmon Jymy logo Salibandy.PNG|Salibandyjaoston vanha logo


## Jaostot

* Pesäpallo
* Lentopallo
* Salibandy
* Paini
* Jumppa
* Kuntovaliokunta

## Saavutukset

* Pesäpallon SM-pronssia 1956, 2008
* Pesäpallon SM-hopeaa 2005
* Pesäpallon Suomen Cupin voitto 1978

## Lähteet

## Aiheesta muualla

* Nurmon Jymyn kotisivut 
** Nurmon Jymyn pesäpallon kotisivut 
* Nurmon Jymyn lentopallon kotisivut
* Nurmon Jymyn salibandyn kotisivut